16.6.2023 г.
BG
Официален вестник на Европейския съюз
C 214/133 Четвъртък, 19 януари 2023 r.
P9_TA(2023)0018
Защита на финансовите интереси на Европейския съюз — борба с измамите — годишен доклад за 2021 г.
Резолюция на Европейския парламент от 19 януари 2023 г. относно защитата на финансовите интереси на Европейския съюз — борба с измамите — годишен доклад за 2021 г.
(2022/2152(INI)) (2023/C 214/13)
Европейският парламент, — като взе предвид член 310, параграф 6 и член 325, параграф 5 от Договора за функционирането на Европейския съюз (ДФЕС), — като взе предвид доклада на Комисията от 23 септември 2022 г., озаглавен „33-ти годишен доклад относно защитата на финансовите интереси на Европейския съюз и борбата с измамите — 2021 г.“ (COM(2022)0482) (Доклада относно ЗФИ за 2021 г.), — като взе предвид доклада на Европейската служба за борба с измамите (OLAF) за 2021 г. и годишния доклад на Надзорния съвет на OLAF за 2021 г., — като взе предвид становища на Надзорния съвет на OLAF № 1/2021 от 4 февруари 2021 г., озаглавено „Препоръки на OLAF, които не са спазени от съответните органи“, № 2/2021 от 31 май 2021 г. относно „Работни договорености между OLAF и Европейската прокуратура“, № 4/2021 от 18 октомври 2021 г., озаглавено „Предварителен проектобюджет на OLAF за 2022 г.“, и № 5/2021 от 17 декември 2021 г., озаглавено „Анализ на разследванията на OLAF с продължителност повече от 36 месеца през 2019 г.“, — като взе предвид годишния доклад на Европейската прокуратура за 2021 г., публикуван през март 2022 г., — като взе предвид своята резолюция от 15 декември 2022 г. относно подозрения за корупция от страна на Катар и по-широката необходимост от прозрачност и отчетност в институциите на ЕС (1), — като взе предвид Регламент (ЕС, Евратом) 2020/2223 от 23 декември 2020 г. за изменение на Регламент (ЕС, Евратом) № 883/2013 по отношение на сътрудничеството с Европейската прокуратура и ефективността на разследванията на Европейската служба за борба с измамите (2) (Регламента за OLAF), — като взе предвид Директива (ЕС) 2019/1937 на Европейския парламент и на Съвета от 23 октомври 2019 г. относно защитата на лица, които подават сигнали за нарушения на правото на Съюза (3), — като взе предвид доклада на Комисията от септември 2021 г., озаглавен „Доклад относно несъответствието в приходите от ДДС за 2021 г.“, — като взе предвид Директива (ЕС) 2017/1371 на Европейския парламент и на Съвета от 5 юли 2017 г. относно борбата с измамите, засягащи финансовите интереси на Съюза, по наказателноправен ред (4) (Директивата за защита на финансовите интереси), — като взе предвид Доклад на Комисията от 6 септември 2021 г. относно прилагането на Директива (ЕС) 2017/1371 на Европейския парламент и на Съвета от 5 юли 2017 г. относно борбата с измамите, засягащи финансовите интереси на Съюза, по наказателноправен ред (COM(2021)0536),
(1) (2) (3) (4)
Приети текстове, P9_TA(2022)0448.
ОВ L 437, 28.12.2020 г., стр. 49.
ОВ L 305, 26.11.2019 г., стр. 17.
ОВ L 198, 28.7.2017 г., стр. 29.